تورکیه خاریجی ایشلر ناظیرلیگی‌نین سؤزچوسو حمدی آکسوی امریکانین ونزوئلا عذره خصوصی نماینده‌سی الیوت آبرامزین تورکیه ایله باغلی سؤزلرینی تأسفله قارشیلادیغینی سؤیله‌دی.
تورکیه ونزوئلا-دا سئچکی یولو ایله اقتدارا گلن نیکولاس مادورو حکومتینی اؤلکه‌نین قانونی حاکمیتی کیمی تانیدیغینی بیر داها تکرار ائتدی.
تورکیه خاریجی ایشلر ناظیرلیگی‌نین سؤزچوسو حمدی آکسوی امریکانین ونزوئلا عذره خصوصی نماینده‌سی الیوت آبرامزین تورکیه ایله باغلی سؤزلرینی تأسفله قارشیلادیغینی سؤیله‌دی.
28  مارس دا امریکا خاریجی ایشلر ناظیرلیگی‌نین "LiveatState"  باش‌لیق‌لی سوسیال مئدیا پروقرامینا قوناق اولان امریکانین ونزوئلا عذره خصوصی نماینده‌سی الیوت آبرامزین تورکیه‌یه ایله باغلی سؤزلرینه ناظیرلیگین موناسیبتینی حمدی آکسوی بو سؤزلرله بیلدیردی:
"تورکیه، بیر چوخ اؤلکه کیمی، ونزوئلا-دا سئچکی ایله اقتدارا گلمیش مادورو حکومتینی اولوسلار آراسی حقوقا اویغون و بیرلشمیش میللت‌لر تشکیلاتیندا تمثیل ائدیلدیگی شکیلده اؤلکه‌نین قانونی حاکمیتی اولا‌راق تانیییر.
تورکیه خاریجی موداخیله‌لر و دموکراتیک اولمایان اصول‌لارلا اؤلکه‌لرین قانونی رهبرلیک‌لری‌نین دییشدیریلمه‌سی جهدلرینه قارشی‌دیر. تورکیه، ونزوئلا ایله اولوسلار آراسی تیجارت قایدا‌لارینا اویغون و ففاف شکیلده ایقتیصادی موناسیبتده‌دیر. تورکیه ایش بیرلیگی طرفداشی کیمی گؤردوگو بوتون لاتین امریکاسی اؤلکه‌لری ایله علاقه‌لرینی قارشی‌لیق‌لی حؤرمت، دوستلوق و ماراق اساسیندا داوام ائتدیره‌جک‌دیر".
